ธปท.ยังไม่ออกมาตรการคุมสินเชื่ออสังหาฯ
ธปท.ไม่ออกมาตรการคุมสินเชื่อภาคอสังหาริมทรัพย์เพื่อดูแลภาวะฟองสบู่ เหตุสัญญาณการเกิดปัญหายังไม่ชัดเจน แต่จำเป็นต้องจับตาใกล้ชิด
1 พ.ย. 2553

ธปท.ไม่ออกมาตรการคุมสินเชื่อภาคอสังหาริมทรัพย์เพื่อดูแลภาวะฟองสบู่ เหตุสัญญาณการเกิดปัญหายังไม่ชัดเจน แต่จำเป็นต้องจับตาใกล้ชิด
นายเกริก วณิกกุล รองผู้ว่าการ สายเสถียรภาพสถาบันการเงิน ธนาคารแห่งประเทศไทย(ธปท.) เปิดเผยว่า ขณะนี้ธปท.ยังไม่มีความจำเป็นต้องออกมาตรการใดๆมาดูแล การปล่อยสินเชื่อของธนาคารพาณิชย์ให้กับภาคธุรกิจสังหาริมทรัพย์หรือผู้บริโภคที่ต้องการกู้ซื้อที่อยู่อาศัย เพราะท่าที่ติดตามดูภาวะฟองสบู่ไม่ว่าจะดูในแง่ราคาที่สูงขึ้นจนผิดปกติ ปริมาณอสังหาริมทรัพย์ล้อตลาด การเก็งกำไร หรือภาระหนี้ของประชาคนหรือครัวเรือน ซึ่งไม่ว่าจะดูในแง่มุมไหนก็ยังไม่มีสัญญาณการเกิดที่ชัดเจน 
“สิ่งที่ธปท.จะทำในขณะนี้คือ ดูแลให้การปล่อยกู้สินเชื่อในภาคอสังหาฯมีคุณภาพ ให้อยู่ในทางสายกลางคงเส้นคงวา ไม่ตรึงไป ไม่หย่อนไป เพราะถึงขณะนี้จะยังไม่เกิดปัญหาฟองสบู่ แต่ในภาวะเช่นนี้ก็ไม่มีโอกาสเกิดขึ้นได้ ฉะนั้น เราต้องจับตาดูสถานการณ์ให้ใกล้ชิดต่อไปก่อน ซึ่งตอนนี้เราจับตาดูสินเชื่อหุ้นและอสังหาริมทรัพย์เป็นพิเศษอยู่แล้ว” นายเกริกกล่าว